Numărul dozelor de vaccin nefolosite a crescut în România. Cum arată statistica pe ultimele două zile.
Câte doze am primit: 464.450. 450.450 de doze de Pfizer/BioNTEch + 14.000 de doze de Moderna. Câte doze au folosit: 140.447. Câte doze s-au pierdut: 272. Câte doze de Pfizer pot fi extrase în plus: 61.946.
Dacă ne uităm pe clasamentele internaționale (https://ourworldindata.org/covid-vaccinations#daily-vaccination-rates) suntem în plutonul țărilor care chiar vaccinează anti COVID. Din cele 28,5 milioane de persoane imunizate pe toată planeta, peste 140 de mii sunt la noi. Raportat la 1 milion de oameni, noi stăm în UE chiar mai bine decât nemții. Momentan.Dar, ziua de 13 ianuarie am început-o cu aproape 400.000 de doze de vaccin nefolosite. Și ieri s-au vaccinat mai puțin pe 16.000 de oameni. Iar de azi, din flacoanele de vaccin Pfizer, vor fi extrase câte șase doze de vaccin.Așa a spus colonelul Gheorghiță, că recalculează. Așa că, și dacă am scădea doza de rapel pentru cei 140 de mii de vaccinați de până acum, tot am avea peste 245 de mii doze de vaccin în rezervă, pentru peste 122 de mii de oameni vaccinați cu două doze.Planul de vaccinare nu dă roade în RomâniaAveau obiective ambițioase organizatorii campaniei de vaccinare. Să ajungă la cel puțin 20 de mii de oameni vaccinați zilnic în primă instanță, apoi la 150.000. Dar, nu le iese deloc planul celor care gestionează campania de imunizare de la noi.Acum medicul Valeriu Gheorghiță vorbește despre 40-45 de mii de doze administrate, zilnic, în etapa a doua de vaccinare. Cu tot cu rapel. Deci tot cam 20 de mii de oameni noi imunizați pe zi. A revizut și cifra de 150.000 de vaccinați pe zi în punctul culminant al campaniei la 100.000.Și numărul centrelor de vaccinare a scăzut. De la peste o mie, cât ne spunea săptămâna trecută Valeriu Gheorghiță că vor fi deschise de pe 15 ianuarie, a ajuns la 750. Care nu știm când vor fi gata. Deocamdată avem doar sigurnața celor 100 de centre din spitale.